5. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 83768/4926 της 16/25 Σεπτ. 1964 (ΦΕΚ Β΄ 398) Περί της συνθέσεως των Δ. Επιτροπών των Σχολών του Υπουργείου Εργασίας. Έχοντες υπ’ όψει: Τας διατάξεις του άρθρ. 8 του Ν.Δ. 4346/1964 «περί οργανώσεως Υπηρεσιών Προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί οργανισμών κοινωνικής πολιτικής διατάξεων» εν συνδυασμώ προς τας διατάξεις του άρθρ. 5 του Ν.Δ. 4352/1964 «περί διατάξεων αφορωσών τους δημοσίους υπαλλήλους ως και περί καταργήσεως Συμβουλίων, Επιτροπών των Δημοσίων Υπηρεσιών κ.λπ., αποφασίζομεν: 1.Αι υπό των οικείων ιδρυτικών αποφάσεων των ημετέρων Σχολών Μαθητείας, Μετεκπαιδεύσεως Εργαζομένων και Ταχυρρύθμου Εκπαιδεύσεως Ενηλίκων προβλεπόμεναι Διοικούσαι Επιτροπαί συντίθενται από της ισχύος της παρούσης ως κάτωθι: α)Εκ του Προέδρου. β)Εκ του Αντιπροέδρου. (Αντί της σελ. 364,01(α) Σελ. 364,01(β) Τεύχος 396-Σελ. 143 Μαθητές τεχνίτες 15.ΝΝ.α.3-5 γ)Εξ ενός εκπροσώπου της τάξεως των εργοδοτών. δ)Εξ ενός εκπροσώπου της τάξεως των εργαζομένων και  ε)Εξ ενός ειδικού προσώπου ως μελών. Εις περιπτώσεις Σχολών ευρυτέρας δραστηριότητος ή αφορώσας εις πλείονας ειδικότητας τα υπό στοιχ. (ε) μέλη αυξάνουν κατά δύο, των επιτροπών καθισταμένων επταμελών. 2.Πρόεδρος διορίζεται ο Προϊστάμενος Επιθεωρήσεως Εργασίας της περιφερείας της Σχολής ή πρόσωπον δυνάμενον ως εκ της ειδικής αυτού μορφώσεως και εμπειρίας ή θέσεώς του να προάγη υπό της Σχολής επιδιωκομένους σκοπούς. 3.Αντιπρόεδρος διορίζεται υπάλληλος του Υπουργείου Εργασίας ή του Ο.Α.Α.Α. ή ετέρου Οργανισμού Κοινωνικής Πολιτικής αρμοδιότητος Υπουργείου Εργασίας. 4.Ειδικά πρόσωπα διορίζονται πρόσωπα έχοντα μόρφωσιν, πείραν και ειδίκευσιν περί τα θέματα του Επαγγελματικού Προσανατολισμού, της παιδαγωγικής και της Τεχνικής εκπαιδεύσεως. 5.Άπαντα τα μέλη της Δ. Επιτροπής διορίζονται, μετ’ ισαρίθμων αναπληρωτών αυτών εχόντων τας ιδιότητας των αναπληρουμένων, δι’ αποφάσεως του Υπουργού Εργασίας δημοσιευομένης δια της Εφημερίδος της Κυβερνήσεως επί τριετεί θητεία. Τα εξ εργαζομένων μέλη και οι αναπληρωταί τούτων λαμβάνονται εκ πίνακος περιλαμβάνοντος διπλάσιον αριθμόν υποψηφίων (τακτικών και αναπληρωματικών) υποβαλλομένων είτε παρά της Γ.Σ.Ε.Ε., είτε υπό των οικείων Εργατικών Κέντρων, είτε υπό των οικείων Εργατοϋπαλληλικών ή άλλων συναφών προς τους κλάδους της Σχολής εκπροσωπευτικών οργανώσεων, εντός 10 ημερών αφ’ ης ζητηθή παρά του Υπουργείου Εργασίας. Τα εξ εργοδοτών μέλη και οι αναπληρωταί τούτων, λαμβάνονται εκ πίνακος υποβαλλομένου εντός της ως άνω προθεσμίας υπό των οικείων επιμελητηρίων ή των οικείων εργοδοτικών επαγγελματικών ή άλλων συναφών προς τους κλάδους της Σχολής εκπροσωπευτικών οργανώσεων και περιλαμβάνοντος διπλάσιον αριθμόν διοριστέων μελών (τακτικών και αναπληρωματικών). Εις περιπτώσεις Σχολών αφορωσών εις μεμονωμένην επιχείρησιν ή εργοστάσιον δημοσίου ή ιδιωτικού χαρακτήρος (είς εργοδότης) ο πίναξ ούτος υποβάλλεται υπ’ αυτών. Η επιλογή των εργατικών και εργοδοτικών οργανώσεων, αίτινες θα υποδείξουν κατά τ’ ανωτέρω τους εκπροσώπους των υπόκειται εις την ελευθέραν κρίσιν του Υπουργού της Εργασίας, δυναμένου ν’ απευθυνθή εις μίαν ή πλείονας εξ αυτών. Σελ. 364,02(β) Τεύχος 396-Σελ. 144 Εν περιπτώσει μη εγκαίρου υποβολλής των ανωτέρω πινάκων ο Υπουργός Εργασίας προβαίνει εις τον διορισμόν των αντιπροσώπων των εργαζομένων και εργοδοτών κατά την κρίσιν του. Η Δ. Επιτροπή ευρίσκεται εν απαρτία εφ’ όσον τα παρόντα μέλη αυτής είναι πλείονα των απόντων εν οις ο Πρόεδρος ή Αντιπρόεδρος και λαμβάνει αποφάσεις δια της πλειοψηφίας εν ισοψηφία νικώσης της ψήφου του Προέδρου. Εν περιπτώσει θανάτου ή εκπτώσεως μέλους τινός απωλείας της ιδιότητος υφ’ ην διωρίσθη, η Δ. Επιτροπή θεωρείται εν νομίμω συνθέσει μέχρι του διορισμού του αντικαταστάτου του και δια χρονικόν διάστημα ουχί πλέον του διμήνου, εφ’ όσον δια των λοιπών μελών αυτής τακτικών και αναπληρωματικών δύναται να επιτευχθή απαρτία. 6.Γραμματεύς της Δ. Επιτροπής διορίζεται ο Γραμματεύς της Σχολής. 7.Των συνεδριάσεων της Διοικούσης Επιτροπής μετέχει ως Εισηγητής και ο Διευθυντής της Σχολής άνευ δικαιώματος ψήφου. 8.Εντός της υπό της παρ. 3 του άρθρ. 8 του Ν.Δ. 4346/1964 οριζομένης προθεσμίας θέλουν διορισθή δι’ αποφάσεως του Υπουργού Εργασίας δημοσιευομένης δια της Εφημερίδος της Κυβερνήσεως, ο Πρόεδρος και τα λοιπά μέλη της Δ. Επιτροπής ως και ο Γραμματεύς μετά των αναπληρωτών των, συμφώνως προς τας διατάξεις της παρούσης και επί τη υπό ταύτης προβλεπομένη θητεία. Μέχρι του διορισμού της νέας Δ. Επιτροπής η ήδη υφισταμένη νομίμως συνέρχεται και συνεδριάζει. Κατά τα λοιπά ισχύουν και εφαρμόζονται αι διατάξεις της ιδρυτικής αποφάσεως εκάστης Σχολής. Η παρούσα ισχύει από της δημοσιεύσεώς της δια της Εφημερίδος της Κυβερνήσεως. 15.ΝΝ.α.5 Μαθητές τεχνίτες 